Diari Oficial de la Generalitat Valenciana


Sumari del DOGV 3604, del 14-10-1999 (1999/8676)

Informació pública del programa d'actuació integrada del sector E en l'àmbit del sector E industrial de Xirivella.
------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8676


Organisme emissor
:   Sierra Valira, SL

Tipus de document
:   Anunci

Informació pública del programa d'actuació integrada del sector E en l'àmbit del sector E industrial de Xirivella. [1999/F8676]
  
La mercantil Sierra Valira, SL, ha formulat un instrument de planejament a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (BOE número 2.394, de 24.11.1994), i que inclou:
  
- Programa d'actuació integrada amb avantprojecte d'urbanització.
  
- Pla parcial del sector E.
  
- Estatuts d'agrupació d'interés urbanístic.
  
Per tal d'aplicar el que estableix l'article 48 de la llei, es fa constar:
  
- Que l'objecte d'aquest el constitueix la programació del sector E del sòl urbanitzable industrial delimitada pel mateix Pla General de Xirivella, amb una extensió aproximada de 26.332 metres quadrats. Presenta els límits següents:
  
Nord: ronda Nord de Xirivella CV-403 i séquia.
  
Sud: carretera de Xirivella a Aldaia CV-4035.
  
Est: camí existent paral·lel al tancat del centre escolar.
  
Oest: edificacions industrials existents.
  
- Que la notaria on estan protocol·litzats els documents és la del senyor Ángel López-Amo Calatayud, a Xirivella, plaça de l'Església, 7, baixos.
  
- Que l'exemplar depositat davant de l'ajuntament va ser presentat en data 2 de setembre de 1999.
  
En aplicació del que estableix l'article 48.1.C, en relació amb l'article 48.3, ambdós de la referida llei, pertoca sotmetre el programa esmentat, amb la documentació annexa i els estatuts de l'agrupació d'interés urbanístic, a informació pública durant el termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana. Amb anterioritat a la dita publicació, s'anunciarà aquesta en un diari oficial d'àmplia difusió al terme de Xirivella.
  
Es fa constar, així mateix, que durant el termini esmentat de 20 dies hàbils hi ha la possibilitat de consultar a l'Ajuntament de Xirivella les actuacions derivades de la documentació depositada en aquest i de presentar-hi, per a la incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu podran ser consultats a l'Ajuntament de Xirivella els dies hàbils en horari d'oficina.
  
Les al·legacions que si es dóna el cas foren formulades seran presentades davant l'Ajuntament de Xirivella.
  
Així mateix i també durant el mencionat termini de 20 dies hàbils, qualsevol persona podrà comparéixer a la notaria esmentada de dilluns a divendres entre las 11.00 i les 13.00 hores del matí per a sol·licitar que se li exhibisca l'acta de protocol·lització dels documents mencionats, o obtindre, a càrrec seu, còpia d'aquesta.
  
D'igual manera, s'informa que en virtut de l'article 29.9.C de la Llei Reguladora de l'Activitat Urbanística, «els propietaris que expressament declinen cooperar per entendre inconvenient o imprudent el desenvolupament urbanístic dels seus terrenys, poden renunciar a això si demanen ?mitjançant una sol·licitud presentada en document públic abans de l'acord aprovatori del programa- l'expropiació i pagament segons el seu valor inicial o el que corresponga a la legislació estatal a la condició de sòl urbanitzable no programat. Aquest acord aprovatori determinarà la incoació de l'expedient de determinació del preu just per a la finca corresponent».
  
Si durant l'exposició al públic de la present iniciativa del programa per a l'actuació integrada algú haguera iniciat una segona exposició d'altra en competència amb aquella, pertocarà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, per mitjà d'aquest edicte, segons el que es preceptua en el paràgraf segon de l'article 48, en relació amb l'article 46, paràgrafs 4 i 5, de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques comença el dia hàbil següent a l'acabament del termini de 20 dies anteriorment indicat. Durant aquest termini es podran formular les referides proposicions a l'Ajuntament de Xirivella en horari d'oficina.
  
L'obertura de pliques no es portarà a terme fins que una vegada acabat el termini per a presentar-les no s'acredite davant de l'ajuntament la realització del que es disposa en els apartats anteriors. Una vegada acreditat, es realitzarà l'obertura i se'n alçarà acta sota fe pública i davant de dos testimonis. Totes les actuacions podran ser objecte de consulta i al·legació per les persones interessades, durant els 10 dies hàbils següents a l'acte d'obertura de pliques.